Document ID: /roh_data/filtered/fineweb-2-filterrobots_roh.jsonl.gz/17999

L'epicenter dal nov terratrembel è stà radund 700 kilometers en il sid-ost da Mexico City ed el ha gì ina fermezza da 6,1. Las autoritads da la chapitala han alarmà ils abitants. Davart da donns u unfrendas na datti anc naginas indicaziuns.
Persunas scappan sin via
Bleras persunas èn a Mexico City suenter l'alarm curridas plain tema sin las vias. Il terratrembel era dentant per bler betg uschè ferms sco il mardi, cura che la terra ha stremblì cun ina fermezza da 7,1, sco in reporter da l'agentura da novitads sda rapporta.
Entant cuntinueschan las lavurs per anc chattar survivents dal terratrembel dal mardi. La speranza è entant pitschna.
RR novitads 16:00